
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 676 

1 Αυγούστου 1997 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης Ε=2.400 στρ. στη θέ¬ 
ση «Πλάκα Αγ. Νικόλαος Καμπιά και Καραϊσκέϊκα Ν. 
Βοιωτίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χωροθέτηση και οικιστική καταλληλότητα έκτασης ι¬ 
διοκτησίας φυσικών προσώπων με την επωνυμία 
«Κοινωνία Α.Κ. Τραπεζικών Αρτεμιδίου Άνδρου» 
στη θέση Αρτέμιδι της κοινότητας Βιταλίου νήσου 
Άνδρου (Ν.Κυκλάδων). 2 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 798 (1) 

Κήρυξη αναδασωτέας έκτασης Ε=2.400 στρ. στη θέση 
«Πλάκα Αγ. Νικόλαος Καμπιά και Καραϊσκέϊκα Ν. Βοι¬ 
ωτίας. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΣΤ. ΕΛΛΑΔΑΣ 
Έχοντας υπόψη: 

1. Τις διτάξεις του αρθρ. 117 παρ. 3 του Συντάγματος 
της Χώρας του άρθρ. 38παρ. 1 και 41 παρ. 1 του Ν. 998/79 
ως και του άρθρ. 12 παρ. 2 τουΝ. 2040/92 «Ρύθμιση θεμά¬ 
των αρμοδιότητας Υπ. Γεωργίας κ.λπ.», 

2. Τις αριθμ. (α) 160417/1180/8.7.80 και (β) 182447/ 


3049/24.9.80 διαταγές τουΥπ. Γεωργίας. 

3. Τις διατάξεις των άρθρων 4 παρ. 1 και 6 παρ. 7 του Ν. 
2240/94 ως και του άρθρ. 14του Ν. 2399/96. 

4. Την αρ. 1762/27.6.97 αναφορά - πρόταση του Δα¬ 
σαρχείου Λιβαδειάς για κήρυξη ως αναδασωτέας δημό¬ 
σιας δασικής έκτασης Ε=2.400 στρεμ. στη θέση Πλάκα 
Αγ. Νικόλαος Καμπιά και Καραϊσκέϊκα περιφέρειας κοινο¬ 
τήτων Διονύσου και Ακοντίου Ν. Βοιωτίας η οποία καλύ¬ 
πτεται από δασική βλάστηση και καταστράφηκε από πυρ- 
καϊά στις 15.6.97, αποφασίζουμε: 

Κηρύσσουμε αναδασωτέα με σκοπό τη διατήρηση του 
δασικού χαρακτήρα, τη προστασία και την αποκατάστα¬ 
ση της δασικής βλάστησης με φυσική ή τεχνητή αναγέν¬ 
νηση τη δημόσια δασική έκταση Ε=2.400 στρεμ. που βρί¬ 
σκεται στη θέση Πλάκα Αγ. Νικόλαος Καμπιά και Καράί- 
σκέϊκα Περιφ. κοιν. Διονύσου Ακοντίου Ν. Βοιωτίας και 
καταστράφηκε από πυρκάίά στις 15.6.97. 

Η παραπάνω αναδασωτέα έκταση προσδιορίζεται από 

τα στοιχεία 1, 2, 3.8, 9, 10, 1 στο συνημμένο τοπο- 

γραφικό διάγραμμα με κλίμακα 1:50.000 και που αποτελεί 
αναπόσπαστο μέρος της απόφασης αυτής, ορίζεται δε η 
έκταση: 

Βόρεια: Με δημόσια δασική έκταση και αγροτικές καλ¬ 
λιέργειες 

Νότια: Με δημόσια δασική έκταση και αγροτικές καλ¬ 
λιέργειες. 

Ανατολικά: Με δημόσια δασική έκταση 

Δυτικά: Με δημόσια δασική έκταση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λειβαδιά, 14 Ιουλίου 1997 

Με εντολή Γ.Γ. Περιφέρειας 
Ο Αν/τής Περ/κού Δ/ντή 
I. ΚΟΥΛΟΥΡΓΙΩΤΗΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 21610/4270 (2) 

Χωροθέτηση και οικιστική καταλληλότητα έκτασης ιδιο¬ 
κτησίας φυσικών προσώπων με την επωνυμία «Κοινω¬ 
νία Α.Κ. Τραπεζικών Αρτεμιδίου Άνδρου» στη θέση Αρ- 
τέμιδι της κοινότητας Βιταλίου νήσου Άνδρου (Ν.Κυ¬ 
κλάδων). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των παρ. 1, 2, 3 του άρθρου 29 του Ν. 
1947/1991 «Απλούστευση φορολογικών διαδικασιών και 
άλλες ρυθμίσεις» (Α' 70) όπως η παρ. 1 συμπληρώθηκε με 
την παρ. 7 του άρθρου 6 και την παρ. 9 του άρθρου 8 του 
Ν. 2052/1992 «Μέτρα για την αντιμετώπιση του νέφους 
και πολεοδομικές ρυθμίσεις» (Α' 94) όπως συμπληρώθη¬ 
κε με το άρθρο 6 παρ. 16 του Ν. 2160/1993 «Ρυθμίσεις για 
τον τουρισμό και άλλες διατάξεις» (Α' 118). 

2. Τις διατάξεις της παρ. 16 του άρθρου 24 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της χώρας και άλλες διατάξεις» (Α' 124). 

3. Τις διατάξεις του άρθρου 1 της 71076/7351/ 
24.6.1991 απόφασης τουΥπουργού Περιβάλλοντος Χω¬ 
ροταξίας και Δημοσίων Έργων «Απαιτούμενα δικαιολο- 
γητικά για την έκδοση της απόφασης οικιστικής καταλλη¬ 
λότητας και για την έγκριση της πολεοδομικής μελέτης 
του άρθρου 29του Ν. 1947/91 και σχετικές ρυθμίσεις» (Β' 
492). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 
θηκε με το άρθρο 27 τουΝ. 2081/1992 (Α' 154) καιαντικα- 
ταστάθηκε μετηνπαρ. 2ατου άρθρου 1 του Ν. 2469/1997 
(Α' 38). 

5. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9). 

6. Την από 8.12.1995 (αρ. πρωτ. 98816/11189/ 
8.12.1995) αίτηση ένωσης φυσικών προσώπων με την ε- 
πωνυμία «Κοινωνία Α.Κ. Τραπεζικών Αρτεμιδίου Άνδρου». 

7. Την 2496/6.12.1995 συμβολαιογραφική πράξη - δή¬ 
λωση των Δημητρίου Γεωργ. Ανδρεαδάκη, Παντελή - Σω¬ 
τηρίου Αντ. Ρώτα και Μιχαήλ Κλεάρχου Πανούση ενερ- 
γούντων ο μεν πρώτος ως πληρεξούσιος αντιπρόσωπος 
και αντίκλητος και οι δε δεύτερος και τρίτος για τον εαυ¬ 
τό τους ατομικά και ως πληρεξούσιοι, αντιπρόσωποι και 
αντίκλητοι ομάδας φυσικών προσώπων ενώπιον του συμ¬ 
βολαιογράφου Αθηνών Δημητρίου Κων. Κωφοπούλου. 

8. Τα 931/17.3.93 και 2796/23.11.1995 έγγραφα της 
Δ/νσης Δασών Νομαρχίας Κυκλάδων. 

9. Το από 22.11.1993 πρακτικό της Νομαρχιακής επι¬ 
τροπής Χωροταξίας και Περιβάλλοντος. 

10. Το 2247/26.7.1995 έγγραφο της ΚΑ Εφορείας Προϊ¬ 
στορικών και Κλασσικών Αρχαιοτήτων. 

11. Το 1231 /22.8.1995 έγγραφο της 2ης Εφορείας Βυ¬ 
ζαντινών Αρχαιοτήτων. 

12. Το 1484/7.9.1995 έγγραφο της 1ης Εφορείας Νεω- 
τέρων Μνημείων. 


13. Το 5395/19.11.1996 έγγραφο της Δ/νσης Χωροτα¬ 
ξίας του Υπουργείου Περιβάλλοντος, Χωροταξίας και Δη¬ 
μοσίων Έργων. 

14. Το 40419/11.11.1996 έγγραφο της Δ/νσης Περιβαλ¬ 
λοντικού Σχεδιασμού. 

15. Το 39398/427γ/11072/14.11.1995 έγγραφο της 
Δ/νσης Οικοδομικών και Κτιριοδομικών Κανονισμών. 

16. Την 18/1995 γνωμοδότηση του κοινοτικού συμβου¬ 
λίου Βιταλίου - Άνδρου. 

17. Τα λοιπά στοιχεία του φακέλλου. 

18. Την 61/1997 γνωμοδότηση Κεντρικού Συμβουλίου 
Χωροταξίας Οικισμού και Περιβάλλοντος. 

19. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου ΟΤΑ, αποφα¬ 
σίζουμε: 

Α. Εγκρίνεται η χωροθέτηση και η οικιστική καταλληλό¬ 
τητα της ενιαίας έκτασης εμβαδού 569 στρεμμάτων περί¬ 
που ιδιοκτησίας φυσικών προσώπων με την επωνυμία 
«Κοινωνία Α.Κ. Τ ραπεζικών - Αρτεμιδίου Άνδρου» που βρί¬ 
σκεται στη θέση Αρτεμίδι της κοινότητας Βιταλίου νήσου 
Άνδρου (Ν. Κυκλάδων) όπως η έκταση αυτή φαίνεται πε¬ 
ρικλειόμενη με κόκκινη γραμμή στο σχετικό υψομετρικό 
πρωτότυπο διάγραμμα σε κλίμακα 1:2000 πουθεωρήθη- 
κε από τον Προϊστάμενο της Δ/νσης Τοπογραφικών Ε¬ 
φαρμογών με την 21610/1997 πράξη του και που αντίτυ¬ 
πό του σε φωτοσμίκρυνση δημοσιεύεται με την παρούσα 
απόφαση, για την εξυπηρέτηση των εξής χρήσεων: 

α. Αμιγούς κατοικίας, όπως προσδιορίζεται από το άρ¬ 
θρο 2 του από 23.2.1987 Π.Δ/τος (Δ' 166). 

β) Πολεοδομικού κέντρου όπως προσδιορίζεται από το 
άρθρο 4 του παραπάνω Π. Δ/τος. 

γ) Ελεύθερων χώρων - αστικού πρασίνου όπως προσ¬ 
διορίζονται από το άρθρο 9του ιδίου ως άνω Π. Δ/τος. 

Β. Οι λοιποί όροι και προϋποθέσεις ορίζονται ως εξής: 

1. Το ελάχιστο ποσοστό της έκτασης, το οποίο διατίθε¬ 
ται για χώρους κοινωφελείς - κοινόχρηστους καθορίζεται 
σε 50%. 

Στο ποσοστό αυτό δεν προσμετράται η ζώνη εντός των 
οριογραμμών των ρεμάτων. 

2. α. Συντελεστής δόμησης στο σύνολο της έκτασης 

( 0 , 10 ). 

β. Μέγιστος καθαρός συντελεστής δόμησης των οικο¬ 
δομικών τετραγώνων: (0,40). 

3. Μέση πυκνότητα στο σύνολο της έκτασης 4 
άτομα/στρέμμα. 

4. Το μέγιστο επιτρεπόμενο ύψος των κτιρίων καθορίζε¬ 
ται κατά την πολεοδομική μελέτη της έκτασης. 

5. Ο Πολεοδομικός Σχεδιασμός στα πλαίσια της ανωτέ¬ 
ρω πολεοδομικής μελέτης καθώς και η μορφολογία του 
οικισμού ακολουθούν τα παραδοσιακά πρότυπα μικρής 
κλίμακας της νήσου Άνδρου, και πρέπει να υπάρχει η μέ- 
γιστη δυνατή προσαρμογή στο φυσικό τοπίο καθώς και 
στο δομημένο περιβάλλον της ευρύτερης περιοχής, ενώ 
τα προϊόντα των εκσκαφών θα διατεθούν σε χώρο που θα 
υποδειχθεί κατά την φάση της αξιολόγησης της Μελέτης 
Περιβαλλοντικών Επιπτώσεων (ΜΠΕ). 

6. Τα κτίσματα τοποθετούνται σε απόσταση τουλάχι¬ 
στον 20.000 μ. από τα όρια των δασικών εκτάσεων, 60 μ. 
από τη γραμμή αιγιαλού και 25μ. τουλάχιστον από τις 
οριογραμμές των ρεμάτων. 

7. Στις περιοχές που χαρακτηρίζονται στο σχετικό διά¬ 
γραμμα με στοιχείο Α απαγορεύεται η δόμηση λόγω 

ακαταλληλότητας του εδάφους. 

8. Οι περιοχές που χαρακτηρίζονται στο ίδιο ως άνω 
διάγραμμα με στοιχείο Β είναι κατάλληλες για δόμηση με 
τις εξής προϋποθέσεις: 

α. Οι οικοδομές να θεμελιώνονται στο υγιές σχιστολιθι- 
κό πέτρωμα και 

β. κατά την διαμόρφωση των υπαιθρίων χώρων το έδα¬ 
φος να εγκιβωτίζεται με τοίχους αντιστήριξης με εμφανή 
λιθοδομή. 

9. Απαγορεύεται η κατασκευή μαρίνας και επομένως η 
πρόσβαση στον οικισμό μέσω θαλάσσης. 

10. Απαγορεύονται οι μεταλλικές κατασκευές και οι επι¬ 
καλύψεις από φύλλα λαμαρίνας ή αμιαντοτσιμέντου. 

11. Επιβάλλεται η διατήρηση των ξερολιθιών όπου υ¬ 
πάρχουν. 

12. Η χάραξη του οδικού δικτύου πρέπει να γίνει πα¬ 
ράλληλα με τις υψομετρικές καμπύλες και με την μικρό¬ 
τερη δυνατή επέμβαση στο τοπίο. 

13. Π ρέπει να απομονωθούν με ζώνη πρασίνου οι χώροι 
στάθμευσης των αυτοκινήτων, αν επιλεγούν ξεχωριστές 
θέσεις εκτός των προβλεπομένων ανά κατοικία, καθώς 
και οι χώροι επεξεργασίας και διάθεσης των υγρών απο¬ 
βλήτων. 

14. Τα φυτικά είδη (δένδρα και θάμνοι) θα πρέπει να ε- 
πιλεγούν κύρια από τα είδη του οικοσυστήματος της πε¬ 
ριοχής ή από είδη που παρουσιάζουν προσαρμοστικότη¬ 
τα στις εδαφοκλιματικές συνθήκες αυτής. 

15. Οι δημόσιες δασικές εκτάσεις παραμένουν εκτός 
σχεδίου και επιβάλλεται η χαμηλή περίφραξή τους εναρ¬ 
μονισμένη με το περιβάλλον και σε συνάρτηση με το είδος 
αυτών. 

Επίσης επιβάλλεται η λήψη μέτρων για την πυροπρο¬ 
στασία. 

16. Απαγορεύεται η οποιαδήοτε απόθεση προϊόντων 
εκσκαφών εντός ζώνης των ρεμάτων που διασχίζουν την 
έκταση αλλά και εκτός αυτής. 

17. Πριν την έγκριση της πολεοδομικής μελέτης, απαι¬ 
τούνται: 

- Η σύνταξη πλήρους μελέτης περιβαλλοντικών επιπτώ¬ 


σεων (ΜΠΕ) του πίνακα 2 του άρθρου 16 της 
69269/5387/24.10.1990 Κοινής Υπουργικής Απόφασης 
(Β' 678). Η σχετική μελέτη περιβαλλοντικών επιπτώσεων 
πρέπει να υποβληθεί στην Δ/νση Περιβαλλοντικού Σχε- 
διασμού σε 4 τεύχη νόμιμα χαρτοσημασμένα, συνοδευό- 
μενα από την εγκεκριμένη μελέτη βιολογικού καθαρι¬ 
σμού, προκειμένου να τηρηθεί η διαδικασία έγκρισης πε¬ 
ριβαλλοντικών όρων του άρθρου 9 της 69269/5387/ 
24.10.1990, ΚΥΑ. 

Η σύνταξη πλήρους μελέτης για την επεξεργασία και 
την διάθεση των υγρών αποβλήτων που εγκρίνεται από τη 
Δ/νση Υγιεινής του Νομού, σύ μφωνα με την Ε1 β/221 /65 Υ¬ 
γειονομική Διάταξη. 

- Η έγκριση από την αρμόδια Τεχνική Υπηρεσία Δήμων 
και Κοινοτήτων (ΤΥΔΚ) της μελέτης αποχέτευσης όμ¬ 
βριων υδάτων, πριν την κατάθεση της Πολεοδομικής Με¬ 
λέτης στο Υπουργείο Περιβάλλοντος, Χωροταξίας και 
Δημοσίων Έργων. 

- Η βεβαίωση της Δ/νσης Τεχνικών Υπηρεσιών (ΔΤΥ) της 
Νομαρχιακής Αυτοδιοίκησης Κυκλάδων, ότι η συγκεκρι¬ 
μένη ιδιοκτησία έχει εξασφαλίσει πρόσβαση από οδό 
πλάτους τουλάχιστον 6.00μ. 

- Τ α έξοδα που θα απαιτηθούν για την υδροδότηση του 
οικισμού βαρύνουν τους ενδιαφερομένους συνιδιοκτή¬ 
τες. 

- Πριν από οποιαδήποτε χωματουργική ή οικοδομική ερ¬ 
γασία στην ιδιοκτησία απαιτείται η άδεια της ΚΑ' Εφορεί¬ 
ας Προϊστορικών - Κλασσικών Αρχαιοτήτων καθώς και 
της 2ης Εφ. Βυζ. Αρχαιοτήτων του ΥΠΠΟ, προκειμένου να 
γίνει επίβλεψη από αρμόδιους υπαλλήλους. 

- Κατά την έγκριση της πολεοδομικής μελέτης καθορί¬ 
ζονται οι οριογραμμές των ρεμάτων. 

18. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 11 Ιουλίου 1997 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

